Това би могло да зависи от вида ХЗТ, която използвате, но основните странични реакции при прием на естроген са гадене, главоболие, вагинално кървене, подуване, напрежение или подуване на гърдите, отоци по други части на тялото, нарушено храносмилане и крампи в краката.
Тези странични реакции обикновено отшумяват след няколко седмици, но има няколко неща, които можете да направите, за да ги облекчите. Приемът на таблетките с естроген с храна би могъл да облекчи усещането за гадене и нарушеното храносмилане. Диетата с ниско съдържание на мазнини и ограничена консумация на млечни продукти, може да намали болката в гърдите, а редовните тренировки и стречинг упражнения могат да ви помогнат за справяне с крампите в краката.[popover id=ref5]
Ако установите, че тези странични реакции продължават, уведомете специалистите ни. Те могат да ви посъветват да преминете към друг метод на ХЗТ (като преминаване от таблетки към пластири например) или могат да поговорят с вас за коригиране на дозата.
Също като естрогенът, прогестеронът в ХЗТ може да предизвика появата на странични реакции. Основните са промяна в настроението, акне, болка в стомаха, главоболие или мигрена, болка в гърдите, оттичане в други части на тялото, депресия, болка в гърба и вагинално кървене.
Също като страничните реакции при прием на естроген, тези симптоми би трябвало да отшумят от само себе си в рамките на няколко седмици. Но, ако продължават, изпратете съобщение на клиницистите ни и те могат да ви препоръчат съответните промени или корекции.
Ако при вас се появи която и да е било от следните странични реакции, трябва да потърсите веднага спешна медицинска помощ: пожълтяване на кожата или бялата част на очите (жълтеница), значително повишаване на кръвното ви налягане (главоболие, умора и виене на свят биха могли да бъдат част от симптомите), мигреноподобно главоболие, което се появява за първи път, ако забременеете или ако наблюдавате признаци на образуване на кръвни съсиреци (болезнено подуване и зачервяване на краката, внезапна болка в гърдите или затруднено дишане).
Повече информация за страничните реакции, както и кога трябва да потърсите медицинска помощ, можете да получите като прочетете информационната листовка, която можете да откриете в опаковката на лекарството за ХЗТ или като се свържете с нас.